
ESTIJOS PARLAMENTO PIRMININKAS RAGINA STIPRINTI SIENĄ SU 
RYTAIS. "Eidami į Europą ir siekdami didesnės mažų mūsų šalių 
įtakos pasaulio įvykiams, mes privalome būti vieningi savo 
mintimis, paremti vieni kitus darbuose", - sakė antradienį 
Lietuvos Seimo neeiliniame posėdyje kalbėjęs Estijos Parlamento 
pirmininkas Toom Savi. Jis su Estijos delegacija vieši Lietuvoje 
Česlovo Juršėno kvietimu. Svečias siūlė susimąstyti, ar gerai 
saugoma siena su "mūsų bendru didžiuoju ir dažnai neramiu bei 
agresyviu Rytų kaimynu"? Baltijos batalionas, bendras karių 
mokymas - tai tik pradžia, jo nuomone, kooordinuojant ir 
stiprinant sienų su Rytų kaimynu apsaugą. T.Savis pasidžiaugė, 
kad Kalvarijoje neseniai atidarytas naujas, didelio pralaidumo 
pasienio punktas, kad Baltijos kelio idėja materializuojama į 


Vakarų pusę, kad "Via Baltica" projektas tampa vis realesnis, 


tačiau labai negerai, sakė jis, kad dar negalima be kliūčių 
pravažiuoti Baltijos šalių sienų. Tai, jo nuomone, bendras 
rūpestis, laukiantis sprendimo. 


Su Algirdu Brazauku Toom Savi kalbėjo apie tai, kad kitą 
pavasarį Vilniuje turėtų būti surengtas trijų Baltijos šalių 
prezidentų susitikimas, pokalbyje su Lietuvos premjeru 
A.Šleževimiumi abi pusės išreiškė pasitenkinimą suaktyvėjusiu 
įvairiapusiu Lietuvos ir Estijos bendradarbiavimu. -- 

TEKSTAS DĖL INTERPELIACIJOS - ĮTEIKTAS. Antradienį Tėvynės 
sąjungos (Lietuvos konservatorių) frakcijos seniūnas Andrius 
Kubilius ir seniūno pavaduotojas Kęstutis Skrebys oficialiai 
įteikė 52 Seimo narių pasirašytą interpeliacijos Adolfo 
Šleževičiaus Vyriausybei tekstą. Kartu pateiktas nepasitikėjimo 
pagrindimas ir įstatymų, skatinančių ar dengiančių korupciją 
šalyje, sąrašas. Dokumentai įteikti Seimo pirmininko 


pavaduotojui Juozui Bernatoniui, šiuo metu einančiam ir Seimo 
kanclerio pareigas. J.Bernatonis išdėstė procedūrą, pagal kurią 
bus svarstomas tekstas. A.Kubilius išreiškė pageidavimą, kad 


apie interpeliacijos svarstymo datą būtų pranešta kiek galima 
anksčiau. 


VILNIUJE STEIGIAMA EUROPOS SĄJUNGOS KOMISIJOS ATSTOVYBE. 
Antradienį Užsienio reikalų ministras Povilas Gylys dalyvavo 
Liuksemburge vykusiame Europos Sąjungos ir asocijuotų šios 
organizacijos narių šalių užsienio reikalų ministrų susitikime. 
Pagal formulę 15+11 surengtame susitikime asocijuotų narių 
statusą turinčių Baltijos šalių užsienio reikalų ministrai 
dalyvauja pirmą kartą. Pirmadienį P.Gylys Liuksemburge susitiko 
su ES komisaru Hans Van Den Broek, koordinuojančiu ES ryšius su 
Rytų ir Vidurio Europa bei bendrą šios organizacijos užsienio 
ir saugumo politiką, taip pat pasirašė sutartį „ pagal kurią 
Vilniuje lapkričio arba gruodžio mėnesį pradės dirbti Europos 
Sąjungos Komisijos delegacija (atstovybė). (V.P.) , 

ELTOS pastaba: lapkričio 1 švenčiama Visų šventųjų diena. 
Kitas informacijų rinkinys bus perduotas lapkričio 2 dieną. -0- 

